הפרסומת לבזק בינלאומי

צילום מתוך הפרסומת

**הפרסומת לבזק בינלאומי** היא פרסומת בכיכובה של דנה שעלתה באוקטובר 2017.

## רקע

צילומי הפרסומת התקיימו באוגוסט 2017.

המוצר במרכז הפרסומת הוא Cyber Log, מערכת אבטחת מידע של חברת בזק בינלאומי.

## לקראת עליית התשדיר

ב-26.10.2017 לקראת עליית הפרסומת, דנה פירסמה פוסט בפייסבוק ובו סיפרה על פריצה למחשבה או חשבונה האישי: *"פרצו לי לפייסבוק. פרצו לי לחיים, חדרו לי אל המקום הכי פרטי ואישי. החדר האינטימי שלי. מי שכבר נחשף לפוסט עם התמונה שלי שעלתה אולי מתחיל להבין כמה נזק יכולה לעשות תרבות השיימינג ואני פשוט המומה ומבקשת מכל מי שנחשף בתמונות בבקשה בבקשה לא להפיץ אותן. שימו את עצמכם במקומי ותזכרו שזו לא דנה הציבורית שאתם רואים, זו אני הפרטית. ואני בטוחה שלא הייתם רוצים להיות במקומי עכשיו! אני עדיין נסערת ומעכלת את זה, בקרוב כל הסיפור ייחשף ואציג את עמדתי בנושא."*

למחרת פרסמה פוסט הבהרה והסבירה שמדובר בתרגיל שיווקי: *"תודה לכולם. מצד אחד, שימח וריגש אותי לראות את התגובות על הפוסט, אבל מצד שני, אפילו שהבטחתי למשרד הפרסום לא לדבר על זה עד מחר בערב - לא פרצו ולא נעליים. הפוסט הזה היה חלק מקמפיין שעולה במוצאי שבת בנושא הזה, ולי לא גנבו ולא פרצו, אבל להמון אנשים מסביבי כן. היה לי כיף לראות שאתם דואגים כל כך. אוהבת אתכם בחזרה ובשבת תעלה הפרסומת, מקווה מאוד שתגרום לכם לחייך ואני מבטיחה שזאת הפעם הראשונה והאחרונה שאני כותבת משהו שהוא ב-ש.ק.ר"*.

דנה קיבלה על המהלך תגובות מעורבות, בניהן נכתב בטור במאקו: *"בפעם הבאה שיקרה משהו כזה לה או למישהו אחר - אנחנו נגיד: בואו נחכה כמה שעות, אולי זה קמפיין, אולי זו פרסומת... דנה משתמשת בתופעה של גניבת תמונות בשביל להתפרסם ולעשות כסף. בפוסט טיפשי אחד היא נתנה נשק לכל מי שמאשים ומפקפק בנשים שמתלוננות... היא פגעה בכל מי שזה באמת קרה לה או יקרה לה".* מאידך גם נכתב: *"מה שדנה עשתה בשיתוף משרד הפרסום הוא מאוד לגטימי... אני מאמין שאנשים חייכו והמשיכו הלאה. בין הפוסט הזה לחשיפת הקמפיין לא חלפו שבועות. עבר יום. זה מספיק"*.

## הטיזר

ב-29.10.2017 פורסם טיזר לקראת הפרסומת המלאה. בטיזר דנה משוחחת בטלפון עם המשטרה ומודיעה להם על פריצה לחשבון הפייסבוק שלה.

הסרטון הפך לויראלי ותוך שבועות בודדים הגיע ל-800,000 צפיות ביוטיוב.

## הפרסומת

הפרסומת עלתה לשידור ב-29.10.2017, מספר שעות לאחר פרסום הטיזר.

בפרסומת נראים מפגינים למען זכויות בעלי חיים (כשבולטת הפעילה המוכרת טל גלבוע) מתחת לביתה של דנה. דנה פוגשת בתוכי של בזק (דמות המייצגת את החברה) ומספרת לו שפרצו לחשבון הפייסבוק שלה ונכתב בשמה שהיא לובשת צעיף מפרוות חתול, כשלמעשה מדובר בצעיף סינטטי.

התוכי מתקין במחשב שלה הגנה מפני פריצות עתידיות, ולבקשתה של דנה גם מחזיר את הזמן לאחור, אך כשהוא חוזר לדירתה הוא מגלה שם ילד, כלומר (במשתמע) פוגש בדנה בצעירותה. הוא מסביר לצופים ש"כנראה החזיר את הזמן אחורה יותר מדי".

## התייחסויות וביקורת

הפרסומת זכתה להד תקשורתי גדול והיתה שנויה במחלוקת אך מרבית התגובות היו מפרגנות. באתר WDG של הקהילה הגאה נכתב: *"הצגתה של דנה בפרסומת כילד, העלתה את הדיון לגבי הלגיטימיות של הפרסומת, והאם מדובר בהומור מבורך ולא מזיק, או בטרנספוביה. מבקרי הפרסומת טוענים כי הפרסומת חסרת רגישות לחלוטין מכיוון שהיא מציפה את העיסוק המתמיד של טרנסים וטרנסיות ב'ילד' או ה'ילדה' שהיו לפני שהגדירו את עצמם/ן ככאלה. מנגד, טוענים רבים כי תקופת הילדות שלפני המעבר היא חלק בלתי נפרד מחייו של כל טרנס וטרנסית, ובסך הכל מדובר בהומור עצמי שמעביר מסר ותורם לנראות הלהט"בית"*. בסקר שנערך באתר, 85% מהמבציעים סימנו שהם בעד הפרסומת.

בכתבה ב"ערב טוב עם גיא פינס" נאמר: *"בקהילת הטרנסג'נדרים נהוג לשמור בקנאות על העבר ולא לשלוף אותו למי שבחר לשנות את מינו, ועוד כשזה קרה הרבה לפני הפרסום. אבל גורמים בתעשייה מעריכים שדנה קיבלה בין 100 ל-150 אלף שקלים על הפרסומת הזו. הסכום הזה מספיק כדי לבלוע את הדאחקה...  בפועל ברור שדנה ואנשיה שולטים בכל פרט בפרסומת שמתכתבת עם תמונות שעולות בכל חיפוש מקרי בגוגל של דנה בילדותה כירון. את התמונה הזאת אף שירות דיגיטלי חדש לא יעלים... אבל נדמה שדנה יודעת בדיוק מי היא ואין לה שום כוונה להסתתר"*.

בכתבה דנה סיפרה שלא פגשה את הילד שמגלם אותה בצעירותה, וגם סיפרה: *"גם אם אני מצאתי את עצמי פעם מצלמת את עצמי בסרטון די סקסי, מחקתי אותו אחרי 5 דקות רק מהפחד ואולי סיכוי של אחד למיליון ש... לא להיות מאלה שישאלו אותן אחרי זה 'למה צילמת'"*.

## שיתופי פעולה קודמים

באפריל 2001 פורסם בוואלה שדנה תובעת את חברת בזק בינלאומי על שימוש בדמותה בפרסומת ללא רשות: *"בכתב התביעה נטען כי בתחילת השנה פנתה אל הזמרת החברה והציעה לה להשתתף בקמפיין פירסומי לפס רחב לאינטרנט, אולם הדבר לא הסתדר. לטענת הזמרת, כעבור מספר חודשים היא הופתעה לצפות בקמפיין שעלה לאוויר בו נראית חתולה שרה ומזמרת. לדבריה, מראה החתולה דומה לה וגם הבגדים שהיא לובשת"*.

בינואר 2003 פורסם שהתקבלה החלטה לפיה בזק בינלאומי תפצה את דנה. בכתבה בוואלה נכתב: *"הצדדים הגיעו בשבוע שעבר להסדר פשרה כספי, אותו אישר בית המשפט, הכולל גם התנצלות של בזק בינלאומי ומשרד הפרסום*".

## וידאו

* הפרסומת
* הטיזר לפרסומת